
lanovi Društva ,Naša djeca“ Radoboj, između brojnih 
aktivnosti pokrenuli su i akciju učenja djece o uzgo- 
ju povrća, pa su prišli uređenju bio vrta. Do sada je pri- 
premljena odgovarajuća površina, postavljena je ograda i 
zasađene su prve sadnice. Sve je počelo početkom svibnja, a tra- 
jat će do prvog jesenjeg mraza. Održana je tako radionica sadnje 
i sijanja, a od lipnja do studenoga održavaju se radionice na koji- 
ma će se razrađivati radovi u vrtu, tehnika sijanja i uzgoja, koro- 
vi, bolesti biljaka, cvijeće u vrtu, te berba i spremanje plodova. Na 
jednoj od posljednjih radionica djeca su učila kako se kolče i vežu 
stabljike rajčice, a pripremljene su i betonske gredice za sadnju. 


UREDILI POSTAJE 
KRIZNOG PUTA 


Brojnim aktivnostima koje se odvijaju na području Općine Rado- 
boj 9. srpnja pridružili su se i članovi i članice udruge umirovljenika 
»Radobojsko srce 65+“. Odlučili su urediti i uljepšati postaje Križnog 
puta koji od ,, Svetog zdenčeka“ vodi do kapelice. U redili su površine 
uz same postaje, a iste su pobojene i tako je čitav prostor dobio ljep- 
ši izgled, što je u skladu sa općim nastojanjima da nam javne površi- 
ne izgledaju što ljepše. Nakon obavljenog posla uslijedilo je druženje 
uz vedro raspoloženje i pjesmu. 

FINANCIJA 

Institut za javne financi- 
je analizira proračunsku 
transparentnost županija, 
gradova i općina i ocjenju- 
je u kojoj se mjeri javnost 
obavještava o trošenju 
proračunskih sredstava. 


avna ustanova ,Zagorje zeleno“ i Općina Radoboj i ove su godine bili organizatori manifestacije Objavljeni su rezultati 
»Noć leptira“. Kod crkve sv. Jakoba, 15. lipnja 2022. u večernjim satima postavljeno je 10 svjetlosnih istraživanja provedenih 
piramida koje su privukle nekoliko tisuća jedinki leptira i drugih noćnih kukaca. Oko 60 sudionika u srudenom i prosincu 
koji su se okupili na mjestu održavanja akcije s posebnim je zanimanjem i oduševljenjem prarilo izla- prošle, te veljači, ožujku i 
ganja voditelja Sranislava Gomboca i Mladena Zadravca. Na području Krapinsko - zagorske županije travnju ove godine. Prili- 
tijekom višegodišnjih istraživanja zabilježeno je više od 1 200 vrsta noćnih leptira, a tiskana je i knjiga kom istraživanja uzimani 
»Noćni leptiri Krapinsko zagorske županije“. (V.R. slike Općina Radoboj) su u obzir dokumenti koji 


su objavljeni na mrežnim 
stranicama lokalnih jedi- 
nica, a radi se o _izvješta- 
jima o godišnjem izvrše- 
nju proračuna, prijedlogu 
proračuna i izglasanom 
proračunu. Jedinice lokal- 
ne uprave i samouprave 
ocjenjivane su ocjenama 
od 0 do 5. Općina Radoboj 
i prilikom ovog istraživa- 
nja dobila je čistu peticu. 
mE ž (V.R) 


NOVO RADNO VRIJEME 
POŠTE U RADOBOJU 


Od 1. srpnja poštanski ured u Radoboju ima novo radno vrijeme. 
Pošta je tako otvorena ponedjeljkom, srijedom i petkom od 8 do 11 
sati, a utorkom i četvrtkom od 14 do 17 sati. Radno vrijeme poštan- 
skog ureda tako je prilagođeno stanovništvu i u skladu je s radom 
ambulante i ljekarne, pa veći dio korisnika može obaviti uslugu u 
pošti u vrijeme kada dođu u Radoboj radi liječničkog pregleda ili 
podizanja lijekova. Dodatna pogodnost za korisnike slijedi uskoro, 
kada će se poštanski ured preseliti u centar Radoboja. 


Novi prostor poštanskog ureda u prizemlju stare zgrade Općine je gotovo 
uređen i čeka se preseljenje pošte sa sadašnje lokacije u središte Radoboja 


Nakon nešto više od godinu dana obnašanja vlasti u Općini Radoboj u okviru novog mandata načelniku Anđelk 

TAM SE UVIJE! 


Od održavanja posljednjih lokalnih izbora i kon- 
stituiranja novog sastava Općinskog vijeća 
prošlo je nešto više od godinu dana. Na izborima 
su birači Općine Radoboj još jednom dali povje- 
renje višegodišnjoj dobro uhodanoj ekipi, prije 
svega Anđelku Topolovcu kao načelniku i njego- 
voj listi za Općinsko vijeće. Za razliku od prošlih 
mandata u Općinsko vijeće većina jes nezavisnih 
listi, a tek četiri od ukupno 13 vijećnika su pred- 
stavnici političkih stranaka. Osim toga većinu 
u Vijeću čine žene. Koliko je sve to utjecalo na 
konstituiranje i dosadašnji rad Općinskog vijeća 
Općine Radoboj? 


- Bilo bi bezobrazno i malodušno sve veću 
uključenost žena u politiku nazvati trendom. 
Smatram da je to nužnost, budućnost, a i pri- 
rodan tijek stvari. Ako zanemarimo sve s čim 
se susrećemo u politici u našem podnebljuai 
svijetu, politika bi trebala biti plemenit poziv. 
Nekako mi se logički nameće da se žene na 
tom polju puno bolje i elegantnije snalaze. 
To se potvrdilo i u funkcioniranju trenutnog 
saziva Općinskog vijeća. Stara garda poliriča- 
Ta više je važnosti pridavala stranci koju bi 
zastupali, tj. koja ih je instalirala na određeni 
položaj, bez obzira na spol. Današnje mlađe 
generacije, a osobito žene, po mom dojmu na 
prvo mjesto stavljaju svoju intuiciju i uvjere- 
nja, a tek onda pripadnost određenoj skupini 
ili političkoj organizaciji. Osobno mi se to svi- 
đaimislim da smo se tim načinom promišlja- 
nja najviše približili demokratskom načinu 
odlučivanja. 


Vrijeme od konstituiranja novo izabranog 
Općinskog vijeća do danas ispunjeno je ostva- 
rivanjem velikih projekata. Neki kao što je Pla- 
ninarski dom su dovršeni, neki su pred otva- 
ranjem, a veći broj ih je u realizaciji. Za sve to 
trebalo je imati ideju, dobro pripremljene pro- 
jekte, osigurati sredstva i krenuti u realizaciju. 
Što je sve realizirano ili je u realizaciji od _kapi- 
talnih investicija, koliko je za sve to trebalo sred- 
stava i koji su to ljudi u Općini Radoboj, koji su za 
sve to zaslužni? 


- Za općinu Radoboj, često možemo čuti da se 
»cam uvijek nekaj radi“ I moj tim ija trudimo 
se ,uloviti“ svaki objavljeni natječaj u kojem 
Općina može biti prijavitelj. Imamo i nekoliko 
EU projekata koje smo provodili u posljednjih 
nekoliko godina - od onih manjih (WiFi4EU, 
Izrada strateškog plana razvoja informati- 
ke, Izrada izmjena prostornog plana, Projekt 
»Aktivni i nakon 65-e“, Kultura i umjetnost on 
line) do velikih, infrasrrukrurnih (Rekonstruk- 
cija postojeće nerazvrstane ceste NC-KŠ-Brod- 
D35 na području Općine Radoboj, Rekonstruk- 


Novi planinarski dom u Radoboju postao je ubrzo mjesto brojnih događanja 


cija lovačkog doma (dogradnja i prenamjena u 
planinarski dom, Izgradnja vatrogasnog doma 
DVD Jazvine). Tako se EU projekri većim dije- 
lom financiranju iz sredstava Europske unije, 
ipak se dio sredstava mora osigurati u općin- 
skom proračunu, a što s obzirom na brojnost 
projekata nekad nam predstavlja i problem. 
Jer osim provođenja ovih projekata, provo- 
dimo i druge, manje projekte koji su važni za 
razvoj općine i naravno, financiramo redovne 
djelatnosti koje su u djelokrugu rada općine. 
Pri tome moramo spomenuti da smo proš- 
le godine povećali sufinanciranje boravka u 
dječjim vrtićima, već smo ranije uveli da je 
vrtić besplatan za treće dijete iz obitelji, a ima- 
mo i nikad više upisane djece u dječji vrtić. 
Prošla godina bila nam je financijski izuzet- 
no teška, građani su ostvarili pravo na znatno 
veći iznos povrata poreza nego što je to bilo 
prošlih godina, što je dobro, da se razumijemo. 
No, zbog toga, odnosno zbog samog poreznog 
sustava, velik teret pao je na proračun Općine 
Radoboj, zbog čega je Općina ostvarila znat- 
no manje prihode. Tu je i korona kriza koja je 
također utjecala na visinu prihoda. 

Ove smo godine prijavili i nedavno portpisa- 
li ugovore za dva projekta koji se financiraju 
iz Fonda solidarnosti EU - sanaciju nestabil- 
nog pokosa na groblju u Radoboju i sanaciju 
dvije nerazvrstane ceste oštećene u potresu. 
Realizacija ovih projekata mora biti završe- 
na u svibnju iduće godine. Iz Fonda za zaštitu 
okoliša odobreno nam je sufinanciranje dva 
projekta vezana uz projekt Pametnih grado- 
va - Optimizacija i digitalizacija usluga i pro- 
cesa, te Uvođenje sustava javnih bicikala na 
području Općine Radoboj, izvode se radovi na 
uređenju šetnice... 

Da služimo svojim mještanima i dajemo se 
maksimalno da budemo dostupni i na usluzi 
govoriipodatak da smo radno vrijeme Općine, 
tj. dežurstvo organizirali i subotom. Što zbog 
mještana koji nisu u prilici potrebno obaviti 
tijekom tjedna, a što i zbog povećanja obujma 
posla oko svih projekata koje prijavljujemo. 
Uglavnom, tempa i organizacije kakvu imamo 


ne bi se posramili niti ozbiljniji manji grado- 
vi, a kamoli neka općina. Na to smo također 
ponosni. Ovom prilikom zahvalio bih i svim 
svojim suradnicima kojima sam već nebro- 
jeno puta rekao, oni to dobro znaju, da svi 
rezultati kojima se ponosimo i mi i cijeli Rado- 
boj, bez njih ne bi bili mogući. Ako me pita- 
te za moju ulogu u svemu tome, osim borbe 
s raznim ,,Gargamelima“ od kojih pokušavam 
sačuvati naše malo čarobno selo ,,Štrumpfo- 
va“ smatram se tek prvi među jednakima. 
Pored aktivnosti u oblasti adaptacije i izgradnje 
društvenih objekata i komunalne infrastruk- 
ture u Općini Radoboj unatrag godinu dana 
snažno je porasla aktivnost odvijanja društve- 
nih djelatnosti u koje su uključeni kako oni naj- 
mlađi tako i oni starije životne dobi. Posebno 
tu treba istaknuti aktivnosti Društva ,,Naša 
djeca“; novoosnovane Udruge umirovljenika 
65+ i Planinarskog društva. Sve njihove projek- 
te teško je pobrojati, pa istaknimo samo one 
najzapaženije. 


- Sve udruge i općenito organizacije nemaju 
smisla ako su samo prazna forma na papiru 
ili umjetne tvorevine za trošenje dodijeljenih 
im sredstava. Mi imamo sreće da udruge koje 
ste spomenuli prije svega okupljaju naše mje- 
štane iz različitih područja interesa i zajednič- 
kih aktivnosti i na neki spontani način bi dje- 
lovale i samostalno, imale one našu podršku 
ili ne. Pokreće ih entuzijazam uključenih čla- 
nova i ljubav prema aktivnostima kojima se 
bave. Ono što se od nas kao općinske podrš- 
ke takvim inicijativama očekuje je osigura- 
vanje određene infrastrukture za podizanje 
djelovanja na višu i ozbiljniju razinu i orvara- 
nje mogućnosti djelovanja i izvan naše opći- 
ne. Vjerujem da smo u tome, na zadovoljstvo 
svih naših udruga uspjeli, a tako će biti i ubu- 
duće. Drago mi je što imamo aktivne mješta- 
ne na svim poljima društvenog angažmana, a 
posebice me veseli kad se oko takvih inicijari- 
va okupljamo svi kao sumještani jedne lokal- 


Radobojske mažoretkinje dobile su nove nošnje, a prvi su ih u njima 
vidjeli u Jesenju, gdje su nastupale uz proslavu Dana tamošnje Općine 

u Topolovcu postavili smo nekoliko pitanja o tome što je napravljeno, što se radi i što nas na tom planu očekuje 


K NEKAJ RADI 


članovi neke udruge ili ne. Pozirivne i kvalitet- 
ne stvari okupljaju sve ljude dobre volje i čast 
mije biti barem mali dio takvih aktivnosti. 


Pred nama je još jedno Radobojsko ljeto. Što je 
sve pripremljeno i tko će biti aktivni sudionici 
događanja u kojima ćemo moći uživati u ljetnim 
mjesecima? 


- Dosad smo već uživali u stand up komediji, 
otkrivali smo tajne noćnog neba u najvećem 
mobilnom planetariju, organizirali smo akciju 
čišćenja, znanstvene radionice za djecu, pro- 
jekciju animiranog filma, noćni uspon na Stra- 
hinjčicu, a naše mještane i naravno dobrodoš- 
le posjetitelje u idućim tjednima očekuje još 
pregršt zanimljivih događanja. Neka od njih 
su koncert Kvarteta tuba XL, predstava ADK 
Začretje ,Kod fizijatra“ nastup Puhačkog 
orkestra Radboa i Radobojskih mažoretkinja, 
turnir za dame u Beloru, Dani outdoor spor- 
ta i rurizma, dramska humoristična večer i 
prvi ali nezaobilazan Beerfest u Radoboju, na 
kojem ćemo sljubljivati craft pive s domaćim 
zagorskim štrukljima uz bajkerski defile. U 
svakom slučaju bogat ljetni program za jednu 
malu općinu. Vjerujem da će svatko pronaći 
nešto za sebe. 


Neupućeni promatrač mogao bi na temelju sve- 
ga toga zaključiti kako u Općini Radoboj sve 
političke strukture i njihovi predstavnici dobro 
surađuju i da su ostvareni rezultati plod njihovih 
zajedničkih nastojanja da stanovništvo živi u što 
boljim i povoljnijim uvjetima. Prateći zbivanja 
od strane onih koji su sudionici većine događa- 
nja to baš ne izgleda tako. Dobar dio onih koji bi 
svojim aktivnostima mogli doprinijeti još boljim 
rezultatima, svoju energiju usmjerili su u dru- 
gom smjeru, djelujući destruktivno. Zašto je to 
tako? 


- lako se ne smatram političarom, na svom 
nacionalnom političkom puru sam doživio 
svašta, ali ovo što radi lokalna takozvana opor- 
ba je ispod svake razine ljudskosti. Pojedinci 
su si dali za pravo svojim nametljivim pona- 
šanjem ugrožavati kako mene, tako i moje 
bližnje. Zbog dužnosti koju obnašam nisam 
si mogao dopustiti ništa drugo već pojedine 
situacije prijaviti policiji. Jedno je utakmi- 
ca u političkoj areni, a drugo je kad pojedin- 
ci što iz neznanja, što iz nekulture i bezobra- 
zluka ne prezaju od prepucavanja i vrijeđanja 
mene i moje obitelji na osobnoj razini. Rado- 
boj je mjesto na ponos svih svojih mještana. 
U redu, ne baš svih, ali velike većine. Nekoli- 
cina neprilagođenih pojedinaca svim svojim 


snagama i negativnom energijom pokušavaju 
uporno omalovažiti sve što smo godinama svi 
zajedno stvarali na našu radost i radost budu- 
ćih generacija. Očekuju u tim svojim nedjeli- 
ma podršku većine, a ne uviđaju vlastiti para- 
doks u kojem negiranjem pozitivnih rezultata 
žele preuzeti odgovornost ispred mještana i 
očekuju podršku istih ljudi koji su i zaslužni 
za rezultate koje oni omalovažavaju. Takve 
osobe, ne da imaju problema sa mnom ili vod- 
stvom Općine, već se bojim da ti ljudi ima- 
ju ozbiljnih problema sami sa sobom. Za nji- 
hovo dobro nadam se da će uspjeti na svom 
osobnom planu, posložiti probleme poslovne 
i privatne naravi, prije nego što uopće ozbilj- 
no pomisle o konstruktivnom sudjelovanju u 
kreiranju odluka lokalne zajednice, a kamoli 
nešto više od toga. Svaka zajednica, bez obzi- 
ra na to koliko uređena bila, očito mora imati 


ione o kojima nitko ne voli pričari. Takvima je 
dovoljan križ već i borba s osobnim demoni- 
ma, a kamoli da ih još i javno prozivamo kao 
društvo. Na neki način mogu i shvatiti nji- 
hovu frustraciju, ali ju ne moram i prihvatiti. 
Toliko o tome. 


Gospodine načelniče, uz zahvalu na danim 
odgovorima na postavljena pitanja, želimo Vam 
sretno i ugodno ljeto, te jošmnogo korisnih ideja 
i projekata za ljepši i zadovoljniji Radoboj. 


- Hvala na konstruktivnim pitanjima i pozdrav 
svim našim mještankama i mještanima uz 
poziv da sudjeluju aktivno ili samo konstruk- 
tivnom kritikom u svim našim aktivnostima. 
Moja vrata su uvijek otvorena za sve ljude 
čista srca i dobre volje. Srcem za Radoboj! 
Pripremio: V.R. 


krivnosti = projekta 

Općine Radoboj uz 

partnerstvo s Muze- 

jom  Radboa, Cen- 
trom za socijalnu skrb Krapina 
i Gradskim društvom Crvenog 
križa Krapina pred samim su 
završetkom. Projekt ,Akrivni i 
nakon 65-e!“ namijenjen je oso- 
bama starije životne dobi s pro- 
stora Općine Radoboj, a uklju- 
čuje niz aktivnosti i događanja 
u svrhu povećanja socijalne 
uključenosti starijih mještana 
ii poboljšanju kvalitete njiho- 
va života. Projekt je namijenjen 
i članovima obitelji osoba stari- 

je životne dobe i stručnjacima u 
sustavu socijalne skrbi. Financi- 
Ta se sredstvima Europskog soci- 
jalnog fonda, u okviru Operativ- 
nog programa ,Učinkoviti ljudski 
potencijali“ u punom iznosu od 
1.476.024,37 kn. Projektne akriv- 
nosti traju od 21. srpnja 2020. do 
21. srpnja 2022. godine. Tijekom 
mjeseca lipnja i srpnja održalo 
se pregršt aktivnosti u kojima 
su sudjelovali mještani Opći- 
ne Radoboj stariji od 65 godina. 
Aktivnosti u kojima su sudjelo- 
vali odnose se najviše na sport- 
sko-rekreativne radionice, kori- 
štenje usluga fizioterapeuta i na 


ĆW AKTIVNI I 


kupanje u Krapinskim Toplica- 
ma. Dana 21. lipnja i 8. srpnja za 
njih je bilo organizirano besplat- 
no mjerenje tlaka i šećera. Tako- 
đer, mještani su bili uključeni u 
niz drugih aktivnosti. Sudjelova- 
li su u kulinarskim i kreativnim 
radionicama, pripremajući razna 
jela: pitu od jogurta i čokoladni 
biskvit, štruklje sa sirom, bučni- 
cu, domaću zlevanku, kolač od 
maka i gibanicu od sira i maka. 
U kreativnim radionicama pola- 
znice su izrađivale narukvice i 
lančiće od perlica, heklale su spi- 
ralno cvijeće i male podmetače i 
cvijeće od krep papira. U petak, 


PROJEKT AKTIV 


EUROPSKI STRUKTURNI € 5 
KI | INVESTICIJSKI FONDOVI UČINKOVITI 
LJUDSKI 


F | POTENCIJALI 


NAKON 65-€! 


Europska unija 
Zajedno do fondova EU 

24. lipnja sudionici projekta 
Akrcivni i nakon 65-e! sudjelova- 
li su u šestoj i ujedno posljednjoj 
ekskurziji u Ličko-senjsku župa- 
niju. Posjetili su Udrugu žena 
“Pavenka* iz Brinja i upoznali se 
sa njihovim radom u socijalnim 
projektima koji uključuju osobe 
starije životne dobi. Udruga žena 
sudionicima ekskurzije prezenri- 
rala je i svoje ručne radove te su 
sa sudionicima projekta razmije- 
nili iskustva u izradi raznovrsnih 
ručnih radova. Nakon druženja 


u Brinju sudionicu su razgleda- 
li grad Senj, posjetili su uskoč- 
ku utvrdu Nehaj, Svetište Maj- 
ke Božje od Krasna i vrilo rijeke 
Gacke u Otočcu te tako uspješ- 
no završili još jednu projektnu 
aktivnost. Sveukupno je tijekom 
trajanja projekta ostvaren posjet 
u 10 županija u kojima su sudje- 
lovali sudionici projekta, mješta- 
ni stariji od 65 godina i stručnja- 
ci partnerskih institucija. Kako 
je većina svih projektom predvi- 
đenih akrivnosti ostvarena, pre- 


ostala je još provedba Završne 
konferencije putem koje će se 
prezentirati sve projektne akriv- 
nosti ovog dvogodišnjeg projekta. 
Također je za potrebe promidž- 
be i vidljivosti tiskana brošura u 


kojoj su opisane sve aktivnosti 
u kojima su sudjelovali svi sudi- 
onici uključeni u projekt. Brošu- 
Ta će se dijeliti na Završnoj kon- 
ferenciji svim posjetiteljima i 
predstavnicima organizacija. 


fta] 


8 Q& Radobojski list | broj 142 | godina xv. | 14. srpnja 2022. 


i 
"up 


estu godinu održavaju se ,Radobojska ljetna događanja“ nepropustiv niz ljet- 

nih manifestacija, koje su, svake godine sve bogatije raznovrsnim akrivnosti- 

ma. Puno zanimljivih događaja započelo je Sportskim praznicima. Sportski 

praznici 2022. besplatan su ljetni sportski program koji se nastavlja na 2021. 
godinu, a provodi se na 84 lokacije u Republici Hrvatskoj. Inicijativom Hrvatskog škol- 
skog sportskog saveza u suradnji sa Županijskim školskim sportskim savezom Krapin- 
sko - zagorske županije, a uz potporu Ministarstva turizma i sporta, na području naše 
županije, provodi se u tri škole, od kojih je jedna OŠ ,,Sida Košutić“ Radoboj. U dvorani 
ove škole održavalo se jutarnje vježbanje, zatim upoznavanje s osnovama dvoranskih 
sportova (košarka, odbojka, rukomet), re arletske i gimnasričke dvoranske discipline. 
Program je bio u potpunosti besplatan za sve učenike, a svaki je učenik dobio majicu, 
te je pripremljen obrok i voda. Potvrđena je zainteresiranost djece za bavljenje spor- 
tom i tjelesnom aktivnošću. Pod vodstvom diplomiranih kineziologa: učitelja tjelesne 
i zdravstvene kulrure Osnovne škole ,,Side Košutić“ Radoboj - Gordana Poslončeca i 
tajnika Županijskog školskog sportskog saveza Krapinsko - zagorske županije - Rado- 
vana Cesarca organizirano je dodatno kvalitetno sportsko vrijeme svim učenicima od 
1. do 8. razreda i nakon završetka redovite nastave. Sportski praznici 2022. u Radoboju 
traju četiri tjedna od 23. lipnja do 22. srpnja 2022., svakim danom, od 8 do 11 sati. 

Nekoliko dana nakon, 27. lipnja 2022. započeo je NTC 
kamp Radoboj za darovitu djecu s područja Krapinsko 
- zagorske županije. U radu kampa je prisustvovalo 32 
učenika četvrtih i petih razreda iz 12 škola koji su na 
kratko svoj dom zamijenili novoizgrađenim planinar- 
skom domu u Radoboju. U radu kampa primjenjivao se 
NTC sustav učenja, autora dr. Ranka Rajovića, dugogo- 
dišnjeg člana Odbora svjetske MENSE za rad s darovi- 
tom djecom i suradnika UNICEF-a za rani razvoj djece. 
Djeca su učila i savladala razne mnemotehnike i teh- 
nike mišljenja, a koristile su se i društvene igre kao 
što je ,NTC šah“, ,Mijenjaža“ i ,,Zeleno je više “. Inicija- 
tor koncepta je Društvo ,,Naša djeca“ Radoboj i Nikola 
Tesla centar (NTC) uz potporu Općine Radoboj i Kra- 
pinsko - zagorske županije. Poseban dan za sve NTC- 
ovce bioje 7. srpnja 2022. kada je u Sportskoj dvorani OŠ 
»side Košutić“ Radoboj postavljen planetarij ,Odiseja“, 
najveći mobilni planetarij u Hrvatskoj. Nakon razgle- 
davanja planetarija, održane su znanstvene radionice 
za djecu u kojima su djeca motivirana da uče kroz inte- 
raktivnu igru i eksperimentalnim putem. Uz stvaranje 
i istraživanje putem znanosti, djeca razvijaju krirički 
stav koji ih potiče na promišljanje, preispitivanje, pro- 
pitkivanje i davanje novih ideja. Cijeli dan je zaokružen 
projekcijom dječjeg animiranog filma ,Ukradena prin- 
ceza“ u prostoriji Muzeja ,Radboa“. 


Nije nedostajalo ni smijeha u Radoboju, jer nas 
je 8. srpnja 2022. posjetio Vlatko Štampar, mla- 
da i ambiciozna nada hrvatske komičarske sce- 
ne. Nastup je održan na terasi Muzeja ,Radboa“ 
uz brojnu publiku. Malo tko je ostao imun na 
brojne šale i skečeve, tako da se smijeh publike 
čuo u još jednoj radobojskoj ljetnoj noći. (I.H.P) 


Planetarij u dvorani OŠ ,Side Košutić“ 
bio je posebna atrakcija za najmlađe 


Mladi komičar Vlatko Štampar svojim je nastupom oduševio brojnu publiku 

IZ DJEČJEG VRTIĆA ,,ŠKRINJICA“ RADOBOJ 


BLAGODATI BORAVKA DJECE NA OTVORENOM 


Mnogo pažnje u vrtiću posvećeno 
je preventivnoj zdravstvenoj zašti- 
Ti djece, a ona se ostvaruje razli- 
čitim akrivnostima predviđenim 
planom i programom u skladu s 
potrebama djeteta. Kroz svakod- 
nevni rad poduzimaju se mjere u 
cilju očuvanja zdravlja, te sprje- 
čavanja nastanka i širenja bolesti. 
U ru skupinu spada i boravak na 
svježem zraku. Boravak na otvo- 
Irenom prostoru i svježem zraku 
ima pozitivan utjecaj na cjeloku- 
pan psihofizički razvoj djeteta te 
blagotvorno djeluje na zdravlje. To 
je jedan od načina jačanja dječjeg 
organizma, stvaranja otpornosti i 
sprečavanja širenja infekcija. Bla- 
godati boravka na otvorenom su 
mnogobrojne. Kretanjem i qtrča- 
njem ubrzava se disanje, srruja- 
nje zraka je brže pa se tako i bolje 
»čiste“ dišni putovi, potičemo dje- 


cu na spretnost, vježbanje različi- 
Tih pokreta, usvajanje motoričkih 
vještina i potpuno zadovoljava- 
mo potrebu djeteta za kretanjem 
i i$rom. Povoljno djeluje na orga- 
ne za kretanje, krvotok i živčani 
sustav, te na socijalizaciju djece i 
na stvaranje pozitivne slike o sebi. 
Izlaganje suncu podiže raspolože- 
nje, potiče proizvodnju viramina 
D koji sprječava razne bolesti. Dje- 
ca koja borave na svježem zraku, u 
prirodi, samostalnija su, bolje spa- 
Vaju, lakše se koncentriraju, jača- 
ju društvene vještine, fizički su 
spretnija, a razvijaju i veće razumi- 
jevanje za prirodu i okoliš. Baš kao 
i kod odraslih, priroda i kod djece 
smanjuje stres. Na vrtićkom dvo- 
rištu bave se raznim aktivnosti- 
ma. Naglasak je stavljen na učenje 
kroz igru, igre vodom i pijeskom, 
brigu o cvijernjaku i povrtnjaku, 


ŠKRINJIĆI NA | 
SPORTSKIM IGRAMA 
UČENIKA U KRAPINI 


U ponedjeljak, 27. lipnja 2022. desetero djece starije vrtićke skupine 
»Iigrići" s djecom iz nekoliko vrtića Krapinsko - zagorske županije u 
pratnji odgojiteljica, sudjelovali su u Krapini na otvorenju ,,Sportskih 
igara učenika, rekreacijom do zdravlja i protiv droge". Organizatori su 
pripremili natjecateljske igre u kojima su djeca pokazala spretnost i 
brzinu u četiri igre. Svako dijete je za trud i zalaganje dobilo majicu i 
medalju. Osim djece, spretnost i sposobnost pokazale su i odgojiteljice 
koje su se natjecale u posljednjoj igri uz bodrenje njihove djece. Orga- 
nizatori su djecu počastili vodom i grickalicama, jer potrošenu ener- 
giju trebalo je poslije nadoknaditi, a djeca su se u vrtić vratila puna 
dojmova, bogatija za nova iskustva. 

istraživanje biljnog i životinjskog 
svijeta, razne motoričke društve- 
no - zabavne igre, igre spretnosti 
i savladavanja prepreka, preska- 
kanje i provlačenje, mindfulne- 
ss vježbe, čiranje slikovnica na 
dekici u hladovini, kupanje lurki- 
ca, pranje i sušenje odjeće lutaka 
ijoš mnoge druge. Boravak djece 


na orvorenom dio je aktivnosti u 
sva četiri godišnja doba, planira 
se u skladu s vremenskim uvjeri- 
ma i ovisno o dobi djerera. Igraju- 
ći se na orvorenom djeca pokazuju 
svoju prirodnu radost i radozna- 
lost, razvijaju se vještine na svim 
razvojnim područjima i zadovolja- 
va potreba za kretanjem. Da bi se 


boravak na otvorenom i kvalitet- 
no odradio mora biti zadovoljeno 
niz uvjeta. O starosti djeteta i vre- 
menskim uvjetima ovisi koliko će 
dijete provesri vremena na orvore- 
nom. Ljeti se izbjegava izlazak na 
otvoreno od 10 - 16 sari zbog jači- 
ne sunca i UV zračenja, stoga djeca 
vani borave ujutro već od 8 sari. 


SRETNO ĐACI PRVACI 


Za pred školarce završava njihovo najbezbriž- 
nije doba djetinjstva iz kojeg će nositi naj- 
ljepša sjećanja. Tako su i naši Tigrići srigli do 
kraja svog putovanja kroz naš vrtić i uskoro 
će ih školsko zvono pozvati k sebi. U lipnju 
je održana završna svečanost kojom su se 
budući školarci oprostili od svog vrtića, pri- 
jatelja i odgojiteljica. Vladalo je veliko uzbu- 
đenje isprepleteno s veseljem zbog završetka 
jednog razdoblja u životu i početka drugog i 
s tugom zbog rastanka od vrtića, prijatelja i 


odgojiteljica. Kroz program protkan dramati- 
zacijom, stihovima i pjesmom, djeca su svo- 
jim roditeljima pokazala jedan mali dio onoga 
što su radili svakodnevno u vrtiću. Na kraju 
programa vrtićki maturanti dobili su prigod- 
ne kapice, pokloniče i diplome, te zajedničku 
fotografiju za uspomenu na bezbrižne vrtić- 
ke dane. Našim Tigrićima i njihovim rodi- 
teljima veliko hvala na odličnoj armosferi i 
divnim uspomenama koje su nam ostavili u 
vrtiću. Sreran nastavak putovanja. 

NOVOSTI IZ OSNOVNE ŠKOLE 


SIDE KOŠUTIĆ U RADOBOJU 


MATATALAB U 
GORNJOJ ŠEMNICI 


Dana 6. lipnja djeci u PŠ Šemni- 
ca Gornja je predstavljeno kodira- 
nje bez ekrana i Matatalab set za 
kodiranje. Ugostili smo gđu Jele- 
nu Crnek iz DND Radoboj i uživa- 
li. Uz zabavu, razvijali smo kritič- 
ko i logičko mišljenje i zaključivanje 
te uočavanje i rješavanje proble- 
ma. (Marijana Martinez, učiteljica 
informatike) 


RIMSKA KUHINJA 
U RADOBOJSKOJ 
SKOLI 


Učenici petih razreda OŠ Side 
Košutić Radoboj nastavu iz povi- 
jesti proveli su kuhajući i kušaju- 
ći neke stare rimske recepte. Pre- 
hrana starih Rimljana bazirala se 
na voću, povrću i ribi. Od mesa se 
najviše jela svinjetina. Bili su pravi 
gurmani o čemu svjedoče i antič- 
ke kuharice. Karakteristika rim- 
ske kuhinje je bogatstvo različitih 
začina. Naši učenici tako su imali 
priliku napraviti, predstaviti i isku- 
šati neke od omiljenih jela starih 
Rimljana poput libuma, globula, 
antičke rimske pizze i torte. Svo- 
je radove su uspješno predstavili 
svojim kolegama, a nakon pred- 
stavljanja su ih sa zadovoljstvom 
degustirali. (Magdalena Želimor- 
ski, učiteljica povijesti) 


U Muzeju krapinskih 
neandertalaca 


Početkom lipnja, učenici osmih razre- 
da posjetili su i sa stručnim vodstvom 
razgledali Muzej krapinskih neandertala- 
ca. Učili su kako se razvijao život na Zem- 
lji, u čemu su slični, a u čemu se razli- 
kuju neandertalci i današnji ljudi te koje 
još skupine praljudi su postojale. Nakon 
edukacije u muzeju, učenici su pod struč- 
nim vodstvom gđe Lorke Lončar Uvodić 
proučavali i otkrivali lubanje hominina 
tj. praljudi. Radionica je bila jako zani- 
mljiva. Terensku nastavu je organizira- 
la učiteljica biologije, Natalija Ilić, koja 
je zajedno sa ravnateljem g. Draženom 
Gerićem pratila učenike na terenskoj 
nastavi. Zahvaljujemo roditeljima koji su 
na bilo koji način pomogli u realizaciji ove 
nastave, a osobito prijevozom. (Natalija 
llić, učiteljica prirode i biologije) 


Pripremila: 
Jasenka Marmilić 


Terenska nastava JUSP Jasenovac, 10.6.2022. 


Učenici osmih razreda OŠ Side Košutić 
Radoboj, 10. lipnja bili su na terenskoj 
nastavi u JUSP Jasenovac. Na put su ih 
vodile učiteljica povijesti Magdalena Želi- 
morski i vjeroučiteljica Marija Gulić. Cilj 
terenske nastave je bio potaknuti uče- 
nike na istraživanje, promišljanje i kri- 
tičku analizu genocida u 20. st., osudu 
svih oblika nasilja i progona te u stvara- 
nju zajedničkog europskog sjećanja na 
najtragičnije dijelove hrvatske i svjetske 
povijesti radi uspostavljanja trajnog mira 
i pravde u ujedinjenoj Europi. Učenici su 
nakon razgleda vanjskog prostora JUSP 
Jasenovac, sudjelovali u radionici. Bili 


su podijeljeni u grupe, te su dobili zada- 
tak istraživanja unutrašnjeg muzejskog 
postava. Kasnije je svaka grupa pre- 
zentirala rezultate svojeg istraživačkog 
rada. Učenici su veoma ozbiljno pristupili 
zadatku te su bili uspješni u prezentaciji 
svojeg rada. (Magdalena Želimorski, uči- 
teljica povijesti) 


TERENSKA NASTAVA LUČ ZAGORJA 


Učenici OŠ Side Košutić Radoboj, koji 
pohađaju izvannastavnu aktivnost Gra- 
đanski odgoj i obrazovanje, bili su u Sel- 
nici u Skloništu za napuštene životinje 
Luč Zagorja. Na put su ih vodili učiteljica 
povijesti Magdalena Želimorski i ravnatelj 
Dražen Gerić.Nastavak je to suradnje OŠ 
Side Košutić Radoboj i Skloništa za napu- 
štene životinje Luč Zagorja kroz projekt 
“Daj šapu“. Učenici su kroz projekt od jese- 
ni aktivno sudjelovali u prikupljanju hrane 
i higijenskih potrepština za sklonište, slu- 
šali predavanje o udomljavanju životinja 
i važnosti odgovornog držanja kućnih lju- 
bimaca. Ovom terenskom nastavom pro- 
jekt je uspješno priveden kraju. Učenici su 


tako imali prilike vidjeti kako funkcionira 
sklonište za napuštene životinje, razgledati 
prostor u kojem se drže životinje, ali i dru- 
žiti se kroz šetnju i igru sa četveronožnim 
prijateljima. (Magdalena Želimorski, učite- 
ljica povijesti) 


Samobor - Grgosova špil 


Za učenike 1.a, 1./2.c, 3./4.ci4.a osvanuo je 
dugo očekivani dan: srijeda, 8. lipnja 2022. 
Skupivši se pred školom, iako praćeni kišom, 
veselo smo mahnuli roditeljima i krenuli pre- 
ma Samoboru. Taj predivan srednjovjekov- 
ni grad upoznali smo kroz laganu šetnju i 
razgledavanjem crkvi, središta i starog gra- 
da. Obilazak smo završili u suvenirnici iz koje 
smo ponijeli po neku uspomenu na ovaj lijepi 
gradić. Put smo nastavili prema Otruševcu 
gdje smo razgledali i divili se najljepšoj špi- 
lji u ovom dijelu Hrvatske. U Grgosovoj špilji, 


Završen projekt 


Naša mala knjižnica 


Podjelom zahvalnica sudionicima završen 

je projekt Naša mala knjižnica. U projektu 
za poticanje čitanja sudjelovali su učeni- 
ci 3.a i 4.a razreda sa svojim učiteljicama 
Laurom Kukovačec i Milenom Veseljak. 
Čitali su, rješavali zadatke u kreativnoj 
bilježnici, izrađivali čitateljski vlakić i dru- 
ge zadatke, čitali pismo iznenađenja... Svi 
su izrazili zadovoljstvo sudjelovanjem te 
se nadamo projekt nastaviti i iduće godi- 
ne s novim knjigama i zanimljivim zada- 
cima. (Jasenka Marmilić, stručna surad- 
nica knjižničarka) 

Vrtuljci 


Digitalni'školskidist 
OŠ Side Košutić 
Radoboj 


OBJAVLJEN DRUGI 
BROJ DIGITALNIH 
VRTULJAKA 


Objavljen je drugi digitalni broj škol- 
skog lista “Vrtuljci“. I ovaj broj “Vrtu- 
ljaka“ napravljen je u Google Sites-u, 
alatu za izradu web stranica. List je 
nastao kao krajnji rezultat školskog 
projekta kojeg vodi Jasenka Marmi- 
donosi pregled zbivanja iz života ško- 
le, uspjehe učenika i njihovih mentora 
te ostale zanimljivosti. Za naslovnicu 
ovog broja odabrana je fotografi- 
ja Mije Pušec — Proljeće u oku. Pozi- 
vam vas da prolistate, istražite i tako 
podržite rad svih suradnika “Vrtulja- 
ka“. Vrtuljci su dostupni na naslovnici 
web stranice škole. (Jasenka Marmi- 
lić, stručna suradnica knjižničarka) 


ja - Bio park Divlje vode 


koju je otkrio Josip Grgos 1973. godine nau- 
čili smo razlikovati stalaktite od stalagmita, 
prekrasne sige. Vožnju smo nastavili doli- 
nom potoka Bregana do Bio parka Divlje 
vode. U kotlinastom prostoru za rekreaci- 
ju, sa ribogojilištem i malim ZOO-m proveli 
smo cijelo poslijepodne u ručku, igri, šetnji 
i upoznavanju prirodnih ljepota. Uz dobru 
zabavu, puno toga smo i naučili. Kući smo 
smo se vratili sretni i zadovoljni, puni doj- 
mova. (Učiteljice Milena Veseljak, Dragica 
Pospiš, Vesna Horvat, Milena Horvat) 


MALI VRT ZA VELIKE deiovnpani | 


DND Radoboj započeo je s projektom “Mali vrt za velike promjene" kojim 
će doprinijeti razvoju svijesti o važnosti ekološke proizvodnje vlastite hrane, 
ljekovitosti biljaka u našem okruženju, korisnosti svih živih bića u svakom 
vrtu, a sve to na bio i samoodrživi način. Takav način vrtlarenja važan je za 
budućnost naše djece pa su upravo oni glavni akteri ove priče. Cilj suradnje 
DND-a Radoboj i OŠ Side Košutić Radoboj je poticati djecu na veći bora- 
vak na zraku, izradom vanjske učionice u sklopu biovrta. Osim edukativnih 
sadržaja koje će nuditi ovakva vanjska učionica, djeca će imati prilike naučiti 
brinuti se o povrtnjaku, voćnjaku i začinskim bilju, a naposljetku i iskoristiti 
isto u prehrambene svrhe. Time se također potiče na zdrav način prehrane 
od malih nogu.U pripremi vrta sudjelovali su učenici 2.a i 3.a razreda, uče- 
nice koje pohađaju izvannastavnu aktivnost Građanskog odgoja i obrazo- 
vanja te Lara, Teo i Jana, u pratnji učiteljica Karmen Martinić i Magdalene 
Želimorski te volonterki DND-a, Ivane Frankol i Maje Potočki uz potporu 
Općine Radoboj. (Magdalena Želimorski, učitejica povijesti) 


sd BA ala“ 


SVI NA STRAHINJČICU 


Tijekom svibnja i lipnja učenici 6. i 7. razreda posjetili su Strahinjčicu u pratnji 
svojih razrednica i učiteljica. Laganom šetnjom uživali su u prirodnim ljepo- 
tama radobojskog kraja, posjetili Planinarski dom Radoboj, Stazu orhideja, 
najviši vrh Strahinjčice i stigli do krajnjeg odredišta, Planinarskog doma Stra- 
hinjčica. Učenici su imali slobodno vrijeme koje su proveli igrajući društvene 
igre ili baveći se rekreativno sportom (badminton, nogomet). Puni pozitivnih 
dojmova o ljepotama Strahinjščice i prirode koja nas okružuje, zaključili smo 
da je najljepše provoditi vrijeme u prirodi i uživati u njezinim ljepotama. lako 
je uspon bio naporan, isplati se uložiti trud za pogled koji se pruža sa samog 
vrha Strahinjčice te se radujemo ponoviti ovakav oblik terenske nastave. 
(Tamara Poljak Lovrenčić, učiteljica hrvatskog jezika) 


Nastava povijesti u Muzeju Radboa 


Učenici petih razreda OŠ Side Košutić Radoboj dio nastave povijesti pro- 
veli su na radionici u Muzeju Radboa.Najprije su ponovili znanje o Rimlja- 
nima, njihovom načinu života i građevinskim pothvatima poput rimskih 
cesta, termi i domusa. Prošetali su se početkom radobojske Rimske ceste 
te se tako prisjetili da je i Radoboj bio dio rimske provincije Ilirik. Kako 
su stari Rimljani voljeli ukrašavati svoje kuće-domuse i vile skupocjenim 
mozaikom, ravnateljica Muzeja Ivana Hazulin Pospiš pripremila je za uče- 
nike radionicu izrade rimskih mozaika. Sudjelujući u radionici, učenici su 
kroz igru i zabavu stekli nove vještine te naučili nešto novo o svojem mje- 
stu i Rimljanima.(Magdalena Želimorski, učiteljica povijesti) 

Održana 22. nagrada 
Side Košutić 


U organizaciji Kulturno obrazovnog duš- 
tva Side Košutić tijekom travnja i svibnja 
održana je 22. Nagrada Side Košutić za 
literarne radove na temu “Poljubi gru- 
men zavičajne zemlje i prošapći hvala“. 
Na natječaj je pristiglo mnoštvo literar- 
nih radova iz cijele Hrvatske. Zahvalju- 
jemo svim sudionicima na prekrasnim 
riječima koje su promišljene, zapisane, 
pročitane i izrečene u nadahnuću našom 
Sidom. Zaista je oživjelo Sidino predanje 
zavičaju u dječjim srcima i na stranicama 
papira. 

Rezultati 22. nagrade Side Košutić 
Prosudbeni sud radio je u sastavu: Anči- 
ca Ivanjek, Narcisa Brezinščak, Jasenka 
Marmilić i Mirko Ivanjek. 

Nagrađeni radovi: 

* MAGDALENA ANIČIĆ, 7c OŠ Josipa 
Račića Zagreb, pjesma “Biser i vrag", 
entorica: Sunčana Bartaković 
DOMAGOJ ŽUPANIĆ, 7b OŠ Martija- 
ec, pjesma “Božek mali“, 

entorica: Spomenka Struški 

TIMOTEY PUTINJA, 5.c OŠ Veli Vrh 
ula, pjesma “Moči selo“, 

entor: Igor Jovanović 

FILIP BAJIĆ, 6.a OŠ “Turnić" Rijeka, pje- 
ma “Moj djed frajer“, 

entorica: Sanja Potočnjak-Bilić 

NINA UHAČ, 5.r OŠ Kantrida Rijeka, 
roza “Knjiga je moj najbolji prijatelj“, 
entorica: Nikolina Šojat 

ELLA LEŠNJAK, 7a OŠ Vidovec, pjesma 
Muoj kraj“, 

entorica: Sanja Biškup 

ohvaljeni radovi: 

KARLA CUCULIĆ, 7. r OŠ Vladimir Gor- 
tan Rijeka, pjesma “Črešnja", 

mentorica: Ljiljana Jurman 

*NIKLAS PLANTAK, 7r IV. OŠ Bjelovar, 
pjesma “Zavičaj', 

mentorica: Željka Kalabek 

*ANA BAKO, 5r OŠ Cavtat, pjesma 
"Hvala za još jedan dan“, 

mentorica: Jelena Sukurica 

*ANA KOS, 8.r OŠ Martijanec, pjesma 
“Sreća“, 

mentorica: Danijela Špoljarić 

Ove godine proveden je literarni natje- 
čaj, dok se sama dodjela nagrada nije 
održala fizički, već su priznanja i nagrade 
najboljima poslane poštom. Odašiljemo 
i poziv za sudjelovanjem na 23. Nagradi 
Side Košutić primajući dar ljepote i pokla- 
njajući ga dalje dok se ne zatvori tajan- 
stveni krug ljubavi i prijateljstva. (Jasen- 
ka Marmilić, dopredsjednica KOD-a) 

Otvoreno spomen obilježje 


poginulim i umrlim braniteljima 


U Perivoju Janka Draškovića u Krapini 25. 
lipnja 2022. godine otvoreno je Spomen obi- 
lježje smrtno stradalim i umrlim branitelji- 
ma Domovinskog rata s područja Krapinsko 
- zagorske županije. Uz brojne prisutne na 
otvorenju su uz ministra branitelja Tomu 
Medveda bili i predstavnici Općinske orga- 
nizacije HDZ-a i Mladeži HDZ-a iz Radoboja. 
Predsjednik Mladeži HDZ-a Općine Radoboj, 
Tin Macan, tom je prigodom izjavio: - Div- 
noje vidjeti da i današnji mladi, koji nisu bili 
dio Domovinskog rata poštuju i cijene sve 
one koji su svoje živote položili za slobodu 
i suverenitet Lijepe naše. Najmanje što mi 
mladi možemo pružiti je redovno odava- 
nje počasti i poštovanje onima koji u našim 
godinama, ni trenutka nisu dvojili oko obra- 
ne svoje zemlje i danas nas sve učinili pono- 
snima. Neka im je vječna hvala i slava. 


Predsjednik Općinske organizacije HDZ-a Radoboj, Matija Oraić 

i predsjednik Mladeži HDZ-a, Tin Macan, u društvu predsjednika 
Županijske organizacije HDZ-a Krapinsko-zagorske županije Zorana 
Gregurovića 


E =, 


Otvorenju Spdmen obijža u Krapini prisustvovali su i predstavnici 


HDZ-a i Mladeži HDZ-a iz Radoboja. Predsjednici, Matija Oraić i Tin 
Macan uz spomenik su položili lampione. 


I PREDSTAVNICI 
RADOBOJA 
SUDJELOVALI U 
RADU OPĆEG 
SABORA HDZ-a 


Na XIX. Općem saboru Hrvatske demokrart- 
ske zajednice održanom 11. lipnja u Koncer- 
tnoj dvorani ,Vatroslav Lisinski“ u Zagrebu 

bila su i tri člana HDZ-a iz Radoboja Matija 

Oraić, Ivan Vuzem i Tin Macan. 


mafesi he iretim. 


Mladi iz Općine Radoboj posjetili Sabor RH, možda će netko 
od njih jednog dana sjesti i u zastupničku fotelju 


MLADI Iz 
RADOBOJA 
U SABORU 


Na poziv zasrupnika Žarka Tuše- 
ka (HDZ) skupina mladih iz Općine 
Radoboj 30. lipnja 2022. boravila je u 
prostorijama Hrvatskog sabora, gdje 
su ih zastupnik Tušek i njegova eki- 
pa upoznali sa radom i obvezama te 
ostalim zanimljivostima vezanim 
uz boravak i rad u prostorima najvi- 
šeg zakonodavnog tijela u Republici 
Hrvatskoj. U Radobojskoj skupini bili 
su: Lucija Tepuš, Nika Horvat, Matija 
Oraić, Nikola Biškup, Noa Varjačić i 
Tin Macan. Tin Macan, i ovom prili- 
kom poziva sve mlade, bez obzira na 
stranačka opredjeljenja da se uklju- 
če u aktivnosti koje organizira Savjet 
mladih Općine Radoboj i tako pri- 
donesu ostvarivanju još boljih uvje- 
ta za ostvarivanje životnih potreba 
mlade generacije. (v.r. ) 

Tin Macan samoinicijativno je bio u Varaždinu, jer KZŽ nije uputila 
službenog predstavnika. Inače u radu koordinacije županijskih savjeta 
mladih aktivno su sudjelovali istaknuti dužnosnici HDZ-a, kao što su 
ministar znanosti i obrazovanja Radovan Fuchs, državna tajnica u 
Središnjem državnom uredu za demografiju i mlade Željka Josić i župan 
Varaždinske županije Anđelko Stričak. 


Nije bila 
Koordinacija 
mladeži HDZ-a, 
bila je koordinacija 
Županijskih 
savjeta mladih 


U Radobojskom listu br. 141. od 14. lip- 
nja 2022. objavljen je na str. 14. Članak pod 
naslovom ,Tin Macan na 16. koordinaciji 
mladeži HDZ-a u Varaždinu“. Kako naslov 
ne odgovara sadržaju događanja objavljuje- 
mo ovu ispriku zbog ne namjerne pogreške 
i navodimo da je naslov trebao glasiri: ,Tin 
Macan na 16. koordinaciji Savjeta mladih u 
Varaždinu“. 

Mlađi pioniri jedan bod iza prvaka 


Veterani NK Radoboj 


ZAVRŠENA NOGOMETNA PRVENSTVENA SEZONA 2021. - 2022. 


VETERANI I MLAĐI PIONIRI 
NK RADOBOJ VICE PRVACI 


Na razini županijskih nogometnih liga NS Krapin- 
sko - zagorske županije završena je prvenstvena 
sezona 2021. - 2022. Od ekipa Nogometnog kluba 
Radoboj koje su sudjelovale u natjecanjima župa- 
nijskih nogometnih liga najbolji rezultat ostvarile 
su momčadi Veterana i Mlađih pionira koje su zau- 
zele druga mjesta u svojim grupama natjecanja. 
Veterani su odigrali ukupno 26 prvenstvenih utakmi- 
ca, ostvarili su 19 pobjeda, četiri neriješena rezultata 
i tri poraza. Postigli su 73, a primili 15 zgoditaka. Evo 
konačne tablice 1 ŽNL Veterani NS KZŽ 2021. - 2022. 


Na utakmici posljednjeg kola koja je odigrana 12. lipnja 
Radoboj je pobijedio Inkop s 2:1, a igrali su: Filip Šalković, 
Mihael Puljko, Luka Dunaj, Stjepan Ferk, Tin Fruk, Gabri- 
jel Macan, Mateo Fruk, Leo Košutić, Luka Poljak, Patrik 
Sajko, Matija Dlesk, Luka Cerovečki, Tin Jurinjak, Lukas 
Kantolić, Filip Dolovčak, Petar Galović, Jan Vidović i Vito 
Ljubaj. Golove su postigli Patrik Sajko i Stjepan Ferk. 
Kadetima pripalo deveto mjesto 

Kadeti su odigrali ukupno 24 utakmice od čega su 
pobijedili u devet susreta, jednom je bilo neriješeno, a 
doživjeli su čak 14 poraza. 


U posljednjem kolu natjecanja 13. lipnja Vetera- 
ni su pobijedili vršnjake iz NK M. Gubec sa 7:0. Golo- 
ve su postigli: Željko Petrić, Zlatko Pospiš (2), Kri- 
stijan Kiseljak (2), Dejan Kantolić i Mario Pospiš. 
Momčad NK Radoboj nastupila je u sastavu: Milan Umi- 
čević, Mario Pospiš, Tomislav Pospiš, Igor Dunaj, Damir 
Vidović, Zlatko Pospiš, Ivan Košutić, Krunoslav Ceroveč- 
ki, Dragutin Dlesk, Bojan Šemnički, Željko Petrić, Dubrav- 
ko Kunštek, Zdravko Kiseljak, Kristijan Kiseljak i Dejan 
Kantolić. Ekipa Mlađih pionira na kraju natjecanja zau- 
zela je drugo mjesto. Od ukupno odigranih 14 utakmica 
12 su dobili, jednu odigrali neriješeno i jednu izgubili. 


1.|MLADOST (Z) 4| 23 0[249| 70 
1. | ZAGOREC (KR) 26[ 21 3| 2110421 66 2 [RUDAR (D7) a[2 2112] 64 
2. | RADOBOJ 261191 41317315] 61 3. [GA šale mr 
3. | RUDAR (M) 261191[2[5[8:24| 59 4. [PREGRADA Eo S dž oo 
4. | MLADOST (Z) 26(17[ 51417831] 56 5 ITONDACH IE g [59561 4 
S: RUDAN LEE i 6. JEDINSTVO 24| 12 1 [9075| 37 
6. | KLANJEC 26[10[5|1/3943| 35 7 [SLOGA zlnlzloleze!l 2 
7. | OROSLAVJE 26| 9 6 1 [ 41:45 33 8.[OŠTRC ulvni3ti 70:75 33 
8. | STUBICA 26[ 91 3[14]|4464| 30 9. [RADOBOJ 24 9 4 [51:94 28 
9. | JEDINSTVO 26| 9 | 0 | 17 | 53:66 27 10.|LOBOR 417 16 | 42:91 2 
10. | TONDACH (-3) 26| 8[6/|1213860| 27 11. [MLADOST (B) 413 4201| 9 
11. | ZAGOREC (VT) (-3) | 261 8 | 3 [151 3979| 24 12. [OMLADINAC 4| 2 26 6 
12. |M. GUBEC 26[ 6131 17[ 35:81 21 13.|GOLUBOVEC 4| 1 22 | 18:173 3 
13. | TOPLICE (-3) 2615121193085] 14 
14. | MLADOST (MB) 26[ 4101221 1698] 12 Za KADETE NK RADOBOJ u sezoni 2021. - 2022. nastu- 


pali su: Mateo Ranogajec, Patrik Pospiš, Ivan Šalković, 
Fran Šalković, Borna Petek, Goran Kamenečki, Mihael 
Pospiš, Niko Kovač - Goda, Nikola Ferk, Adrijan Zajec, 
Max Tušek, Jurica Golubić, Jakob Potočki i Luka Tušek. 
Zagići završili pri dnu tablice 

Ekipa u kojoj su nastupali najmlađi radobojski nogo- 
metaši, Zagići, na kraju je u svojoj skupini zauzela 9. 
mjesto. Od 20 odigranih utakmica pobijedili su u samo 
četiri susreta, dva su okončali neriješeno, a 14 susreta 
su izgubili. Za Zagiće NK Radoboj nastupali su: Petar 
Tušek, Loren Medvedec, Mark Horvat, Matej Miljan, 
Luka Podolšak, Luka Horvat, Tin Petrovečki, Fan Draga- 
nić, Rafael Bočkaj, Matej Šemnički i Mateo Vdović. 


Tablica nakon doigravanja 1.JošTRC 201 20| 0| 011/015, 60 
2. |RUDAR (DZ) 20116[ 0[ 417425] 48 

1. | TONDACH alalililons|i 4 3. IVANČICA 2014[3[315927| 45 
2. RADOBOJ all 1 47.9 40 4.|PREGRADA II 201 131 3141 71:33 4 
3. | OROSLAVJE 4a|ol0o151742| 29 5-|GUBEC 20, 8 | 3 | 9 [3246 27 
4. [JEDINSTVO TESE TESTERE 6. [SLOGA 20|8|2[1]5866| 26 
z 7. [STUBICA 2|8[1[ 114858 25 

5. | IVANČICA 41|510]9/535| 19 slay S ERENEOB de? 
6. [INKOP 4| 410,10 4050/15 9. [RADOBOJ 20[412[1413465] 14 
7. | LOBOR 4|4| 0/10] 3163| 13 10. JMLADOST (MB) 20[2|3[5|ma4l 9 
8. | MLADOST (M.B.) 4[0|0|14|4162] 2 11. [ZAGOREC (KR) II 20|0| 31/1710 3 


LJUBITELJI GLJIVA NA RADOBOJSKIM 
OBRONCIMA STRAHINJCICE 


Gljivarijada 
u Radoboju 


eđu brojnim udrugama koje za 

održavanje dijela svojih aktivnosti 

biraju područje općine Radoboj je 
i Gljivarsko društvo ,Krasnica“ Krapina. Lju- 
bitelji gljiva, članovi te udruge okupili su se u 
subotu, 18. lipnja u Radoboju i krenuli u traže- 
nje i sakupljanje gljiva na južne obronke Stra- 
hinjčice. Stotinjak njih više od tri je sata šeta- 
lo šumom i tražilo gljive, da bi se potom našli 
kod Lovačkog doma, gdje je uslijedio posrupak 
prepoznavanja jestivih i ostalih gljiva, predaja 
zahvalnica i druženje. Slike su dokaz da se šet- 
nja isplatila, a raspoloženje sudionika dokaz je 
kako je još jedna manifestacija organizirana i 
provedena na opće zadovoljstvo. 

